ท่ามกลางบรรยากาศอันร้อนอบอ้าวในช่วงวันใกล้สงกรานต์  ร้านอาหารในห้องแอร์จัดเป็นทางเลือกอันดับต้นๆ ไหนๆก็มาถึงถิ่นขอจัดอาหารพื้นเมือง(แพร่) คัดสรรแล้วตามเงื่อนไขขอเลือกร้านไม้เมือง
- บรรยากาศในร้านเป็นร้านเล็กๆรองรับได้เต็มที่ไม่น่าเกิน30ท่าน
- เมนูพื้นเมืองมีให้เลือกหลากหลาย ความจริงร้านนี้เคยมากะเพื่อนครั้งหนึ่งแล้ว
- อาหารรสชาติยังไม่ถึงแก่นแห่งคำว่าอาหารพื้นเมือง(แพร่) แต่น่าจะด้วยต้องรองรับกับแขกต่างถิ่นจึงต้องทำรสชาติกลางๆไว้ก่อน
- น้องๆพนักงานดูแลและให้บริการดีครับ
- อาหารที่สั่งวันนี้มีแมงมันคั่ว ถึงไม่ใช่ตามฤดูกาลแต่ถือว่าพอทานได้ อาจจะมีแมลงอื่นเจือปนเช่นแมงเม่า กุ๊ดจี่น้อยและแมลงอื่นๆที่ทานได้ แต่ไม่มีมดง่าม(โค่ง) ใช้ได้สำหรับใครที่อยากทานของแปลก
    อีกเมนูที่สั่งคือลาบปลาเพี้ย เมนูนี้ขอติงหน่อยเนื่องจากคนที่เคยทานปลาเพี้ย(ปลาก๋า)จะรู้ดี ผมคิดว่าไม่ใช่ปลาเพี้ยแน่นอน คงเป็นปลาตะเพียน น้ำซุปที่มากินกะลาบปลาทำออกมาดี ถ้าได้มาจากปลาเพี้ยจริงคงถึงและใช่เลย ส่วนผักกินกับลาบปลาสดดีครับ
     ท่านใดมาเยี่ยมเยือนเวียงโกศัยอยากลิ้มลองอาหารพื้นเมือง เชิญดูครับ ราคากลางๆไม่ถูกและไม่แพง